
     REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A T S K E

R J E Š E N J E

Trgovački sud u Osijeku, po stečajnoj sutkinji Nadi Roso, u stečajnom postupku predlagatelja RH Ministarstvo financija, Porezna uprava, Područni ured Slavonija i Baranja OIB: 18683136487 zastupana po Županijsko državnom odvjetništvu u Osijeku za otvaranje stečajnog postupka nad dužnikom ŠAHOVSKI KLUB „KRALJICA“ GORJANI, Gorjani, Ritvara 1, Reg. Broj: 14004271, OIB: 40920923013, dana 17. siječnja 2018. g,

r i j e š i o    j e :

1. Otvara se stečajni postupak nad dužnikom ŠAHOVSKI KLUB „KRALJICA“ GORJANI, Gorjani, Ritvara 1, Reg. Broj: 14004271, OIB: 40920923013.

2. Za stečajnog upravitelja određuje se Kata Rašić dipl. iur. iz Vinkovaca, S. S. Kranjčevića 31, OIB 84450283675.

3. Zaključuje se stečajni postupak nad dužnikom ŠAHOVSKI KLUB „KRALJICA“ GORJANI, Gorjani, Ritvara 1, Reg. Broj: 14004271, OIB: 40920923013.
		
4. Rješenje će se objaviti na e-oglasnoj ploči suda. 

5. Primjerak rješenja, nakon pravomoćnosti, dostavit će se registru udruga u Osječko-baranjskoj županiji Osijek, Služba za opću upravu Osijek, Županijska 4

6. Nalaže se FINI da naloži banci prijenos zaplijenjenoga iznosa predujma na račun Trgovačkog suda u Osijeku broj HR31 2390 0011 3000 0020 0 model HR05 272-1500-17 i obustavi daljnju pljenidbu do iznosa iz st. 1 čl. 112 Stečajnog zakona (NN 105/15) ako iznos predujma nije zaplijenjen u cijelosti.

7. Obvezuju se stečajna upraviteljica Kata Rašić iz Vinkovaca  da u spis dostavi Zapisnik iz kojeg je razvidno da je izvršeno arhiviranje poslovne dokumentacije, u roku od 15 dana od dana primitka ovog rješenja (Zakon o arhivskom gradivu i arhivama NN 105/97) te da isti, potpisan dostavi u spis, pod zakonskim posljedicama. 

Obrazloženje

Predlagatelj – FINA RC Osijek je dana 3. kolovoza 2017. g. podnio je zahtjev za pokretanje skraćenog stečajnog postupka nad dužnikom ŠAHOVSKI KLUB „KRALJICA“ GORJANI, Gorjani, Ritvara 1, Reg. Broj: 14004271, OIB: 40920923013 navodeći da dužnik na dan 1.8.2017. g. u Očevidniku redoslijeda osnova za plaćanje ima evidentirane neizvršene osnove za plaćanje u ukupnom iznosu od 14.795,44 kn u neprekidnom razdoblju od 120 dana te da nema zaposlenika.

Sud je objavio dana 6. rujna 2017. g. Oglas broj 6 St-1356/17-3 od 6. rujna 2017. g. kojim poziva z.z. dužnika te vjerovnike na daljnje postupanje.

Podneskom od 18. rujna 2017. g. RH MF Porezna uprava zastupana po ŽDO Osijek predložili su otvaranje stečajnog postupka nad dužnikom navodeći da prema dužniku imaju tražbinu u iznosu od 6.211,30 kn te da postoji stečajni razlog – nesposobnost za plaćanje – na dan 12. rujna 2017. g. dužnik je u neprekidnoj blokadi 161 dan. Nepodmirenih naloga za plaćanje u ukupnom iznosu od 14.879,56 kn (Potvrda o blokadi FINE ).

Rješenjem ovoga suda broj 6 St-1356/17 od 20. rujna 2017. g. obustavljen je skraćeni stečajni postupak nad dužnikom te je određeno da će se nastaviti prema općim odredbama stečajnog postupka.

Rješenjem ovoga suda 6 St-1500/17-9 od 6. studenog 2017. g. pokrenut je prethodni postupak nad dužnikom, za privremenog stečajnog upravitelja imenovana je Kata Rašić iz Vinkovaca, automatskim odabirom sa liste A stečajnih upravitelja, te je za 13. prosinac 2017. g. zakazano ročište radi izjašnjenja o prijedlogu za pokretanje stečajnog postupka. 
  
Dana 13. prosinca 2017. g. na ročištu za ispitivanje uvjeta za otvaranje stečajnog postupka nad dužnikom iz izvješća privremenog stečajnog upravitelja proizlazi slijedeće:
 
Dužnik je registriran u Registru udruga Osječko-baranjske županije od 13.06.2015. godine s ciljem promicanja, razvitka i unapređenje šaha.
Osoba ovlaštena za zastupanje je Draženka Došlin na funkciji predsjednika udruge.
Prema potvrdi HZMO od 6.12.2017. na obvezniku Šahovski klub „Kraljica“ Gorjani nema prijavljenih osoba. 

Podaci o imovini dužnika iskazani su u izvješću na temelju bruto bilance za 2016. godinu i bruto bilance od 01.01.2017. do 30.11.2017. godine.


Nekretnine
Prema podacima u bruto bilancama dužnik nema nekretnina, a prema potvrdi Općinskog suda u Osijeku Zemljišnoknjižni odjel Đakovo 51520/2017 od 5.12.2017. godine dužnik nije upisan kao vlasnik nekretnina na području nadležnosti tog zemljišnoknjižnog odjela.
Prema saznanju od knjigovođe dužnik je poslovao u unajmljenom prostoru.

Pokretnine
Prema bilančnim podacima dužnik nema pokretnina.  U 2016. godini dužnik je imao robu za daljnju prodaju u iznosu od 13.451,11 kuna, ali je ista razdužena u 2017. godini. Od knjigovođe je dobivena obavijest da se radilo o piću.
Uvjerenje MUP-a PU Osječko-baranjska o vozilima koja su u vlasništvu dužnika nije zaprimljeno do sastavljanja izvješća.

Prema bilančnim podacima dužnik je u 2016. godini imao financijsku imovinu u iznosu od 1.201,07 kuna od čega je novac u banci i blagajni bio u iznosu 142,77 kuna i potraživanje od kupaca u iznosu od 1.058,30 kuna. Tijekom 2017. godine ova imovina je isknjižena te dužnik nema financijske imovine.

Prema bilančim podacima dužnik nema nikakve ostale imovine.

Prema bilančnim podacima dužnik na dan 30.11.2017. ima iskazane obveze u iznosu od 51.398,99 kuna od čega obveze za zaposlene (neto plaće  i doprinosi)  iznose 9.421,42 kuna, obveze prema dobavljačima u iznosu 7.018,80 kuna, ostale obveze (porezi) u iznosu 6.305,82 kuna dok su obveze za kredite i zajmove iskazane u iznosu od 28.647,95 kuna.

Prema Stanju računa poreznog obveznika na dan 22.11.2017. godine evidentiran je dug dužnika u Poreznoj upravi Područni ured Osijek Ispostava Đakovo u iznosu od 6.296,03 kuna.

Iz gore navedene dokumentacije vidljivo je da dužnik nema nikakvu imovinu, da je nesposoban za plaćanje i nelikvidan, te da nije u mogućnosti dalje obavljati svoju djelatnost i ispunjavati dospjele obveze.

Kako dužnik nema imovine iz koje bi se mogli pokriti troškovi stečajnog postupka nad dužnikom, da sud pozove osobe koje imaju pravni interes da se provede stečajni postupak nad dužnikom Šahovski  klub „Kraljica“ Gorjani da na sudski depozit ovoga suda uplate potrebna sredstva kao predujam za pokriće troškova kako prethodnog tako i stečajnog postupka u iznosu od 23.000,00 kuna i to za:
- otvaranja žiro računa 50,00 kn + 12,00 kn za mjesečni paušal (godišnje - 144,00 kn)
- izrada pečata - 150,00 kn
- mjesečne cijene za vođenje knjigovodstva za djelatnost - 500,00 kn (godišnje - 6.000,00 kn) 
- izrada početne i završne bilance - 2.000,00 kn
- nagrada stečajnom upravitelju - 12.000,00 kn
- materijalni troškovi - putni troškovi - 1.000,00 kn
- arhiviranje dokumetacije -1.000,00 kn.

Predsjednica udruge dužnika navela je da dužnik nema nikakve imovine odnosno nema niti nekretnina, pokretnina, motornih vozila i sl.

Rješenjem ovoga suda broj St-1500/17 od 13. prosinca 2017. g. pozvane su osobe koje imaju pravni interes da se provede stečajni postupak nad dužnikom da u roku od 15 dana solidarno uplate na sudski depozit ovoga suda iznos od 23.000,00 kn na ime predujma za pokriće troškova kako prethodnog tako i otvorenog stečajnog postupka.

Navedeno rješenje objavljeno je na e-oglasnoj ploči Trgovačkog suda u Osijeku dana 14. prosinca 2017. g.
 
Po pozivu suda na gore navedeno rješenje u zadanom roku nitko od zainteresiranih osoba nije uplatio predujam za pokriće troškova stečajnog postupka.

Sud je proveo uvid u priloženu dokumentaciju i to: Zahtjev FINE za provedbu skraćenog stečajnog postupka od 3.8.2017. g., ispis iz registra udruga na dan 5.9.2017. g., Oglas TS Osijek St-1356/17 od 6.9.2017. g., prijedlog RH MF Porezne uprave od 18.9.2017. g., stanje računa poreznog obveznika na dan 13.9.2017. g., podaci o imovini od 13.9.2017. g., stanje blokade računa od 12.9.2017. g., Očevidnik o redoslijedu plaćanja FINE od 12.9.2017. g., bilanca za 2016. g., Rješenje TS Osijek St-1356/17 od 20.9.2017. g., zaključnica bruto bilanca do 31.12.2016. g., do 30.11.2017. g., analitička bilanca do 30.11.2017. g., Potvrda zk. odjela Đakovo od 5.12.2017. g., stanje računa poreznog obveznika na dan 22.11.2017. g.,  popis osiguranika HZMO od 6.12.2017. g.
	
Slijedom navedenog a temeljem provedenog dokaznog postupka sud je utvrdio da su ispunjene pretpostavke za otvaranje stečajnog postupka nad dužnikom propisane čl. 5 Stečajnog zakona („Narodne novine“ broj 71/15 u daljnjem tekstu SZ) -  nesposobnost za plaćanje te ujedno da dužnik ne posjeduje imovinu koja bi bila dovoljna za namirenje troškova stečajnog postupka valjalo je sukladno čl. 132 st. 2 Stečajnog zakona (NN br. 71/15) donijeti rješenje o otvaranju i zaključenju stečajnog postupa i odlučiti kao u izreci.
	Za stečajnog upravitelja, automatskim odabirom, imenovana je Kata Rašić dipl. iur. iz Vinkovaca, S. S. Kranjčevića 31, automatskim odabirom s liste A stečajnih upravitelja za područje nadležnosti ovoga suda a sukladno čl. 84 st. 1 u vezi s čl. 85 st. 2 SZ.

U Osijeku 17. siječnja 2018. g.


Zapisničar: Danijela Sekulić			                  STEČAJNA SUTKINJA    
		Nada Roso        
POUKA O PRAVNOM LIJEKU:
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.

DNA:
1. stečajna uprav. Kata Rašić dipl. iur. iz Vinkovaca, S. S. Kranjčevića 31	
2. Dužnik			
5. e-ogl. pl.
6 Registar udruga u Osječko-baranjskoj županiji Osijek, Služba za opću upravu Osijek, Županijska 4
7. kal. 17.2.

